Võistlusjuhend 
Taali rallikross 
23.-24. september Pärnu maakonnas Taali krossirajal 

Eesti meistrivõistluste V etapp rallikrossis sõiduautodele klassides ERK, division 1, ERK standard ja noored.
Võistlus viiakse läbi koos NEZ rallikrossi neljanda etapiga, mille juhend on kinnitatud EAL-is numbriga: 120/RK

Taali rallikross viiakse läbi vastavuses Eesti Autospordi Liidu (EAL) võistlusmäärustega, Eesti Rallikrossi Komitee (ERK) ja EAL-i poolt kinnitatud 2006. aasta Eesti rallikrossi meistrivõistluste üldjuhendiga, NEZ Rallikrossi karikavõistluste üldjuhendiga, NEZ rallikrossi Taali etapi juhendiga ja käesoleva võistlusjuhendiga. 

1. Võistluse koht, aeg, ajakava

1.1. Võistlus toimub 23.-24. september.2006. a Taali autokrossirajal. Pärnu maakond, Tori vald, Taali küla 86818.
EAL rajalitsents nr: 15
Võistlusraja pikkus: 860 m, laius 8-14 m 
Rajakate: kruus, asfalt
Treening- ja võistlussõidud peetakse vastupäeva.

1.2. Võistluse ajakava

Esmaspäev, 18. september 2006. a.
Avaldatakse võistlusjuhend

Neljapäev, 21. september 2006. a.
12.00 – lõpeb osalejate registreerimine alandatud osalustasuga
Laupäev, 23. september 2006. a
13.00 – 16.00 – registreerimine, tehniline kontroll
15.00 – 16.30 – Vabatreening (3 ringi)
17.15 – 19.00 – Ametlik ajatreening, millega pannakse paika esimese eelvooru stardijärjekord.
Pühapäev, 24. september 2006. a
09.15 – võistlejate koosolek
09.30- esimene eelsõit
11.00 – võistluste avamine
11.30 – teine ja kolmas eelsõit
15.00 – orienteeruv finaalide algus
17.30 - orienteeruv autasustamise aeg

1.3 Erandkorras viiakse läbi rallist “Mulgi sügis” osavõtjatel autode tehniline kontroll pühapäeval 24. septembril 8.00-8.30. 
1.3.1 Kõik, kes laupäeval ei saa ennast võistlusele registreerida ja autosid tehnilisse ülevaatusesse esitada, peavad hiljemalt 23.09 kell 16.00 teatama võistluste juhile kirjalikult oma soovist osaleda, esitama dokumentide koopiad ja põhjenduse hilinenud tehnilise kontrolli taotluseks. 
1.3.2 Võistluste juhi positiivse otsuse korral kantakse pühapäevasesse esimese vooru stardiprotokolli võistlejad, kui tulemust mitte saanud, viimastena.

Registreerimisel esitab võistleja kehtiva sõitjalitsentsi, registreerijalitsentsi, võistlusauto tehnilise kaardi ja täidetud osavõtuavalduse. 

Võistluste täpne ajakava, eelsõitude koosseisud ja info võistluste teadetetahvlil kohtunike maja juures. Ajakava muutusi võib sisse viia ainult võistluste juhi kirjaliku otsusega ja enne võistlejate koosolekut.

2. Korraldaja, ametnikud

2.1. Korraldaja Erki Sport MTÜ.
Korraldaja aadress: Kahva 1, Papsaare Audru v. Pärnu maakond

2.2. Võistluse ametnikud
Võistluse direktor: Eiki Eriste
Võistluse juht: Erko Eriste 
Ohutusülem: Enno Jürviste
Peaajamõõtja: Villu Teearu
Tehniline kontroll: Tõnis Kukk
Peasekretär: Krista Toombu

2.3. Võistluste info
Eiki Eriste, tel 51 54 591
Erko Eriste, tel 52 87 454
Villu Teearu, tel 52 15 199
www.rally.ee
www.autosport.ee

3. Määrang

3.1. Taali rallikross:
3.1.1. Eesti Meistrivõistluste V etapp rallikrossis sõiduautodele klassides ERK, division 1, ERK Standard ja noored 

4. Arvestusklassid, osavõtjad

4.1. Võistlusklassid
4.1.1. Noored - kuni 17-aastased (kaasa arvatud) noored 
4.1.2. ERK Standard - limiteeritud vabadustega ümberehitatud 2WD autod 
4.1.3. ERK - 2WD autod vastavalt ERK rallikrossi autode tehn. tingimustele 
4.1.4. Division 1 - A-rühma ja ST autod vastavalt FIA VM Lisa J 
4.1.5 Üle 16-aastased noored võivad osaleda ka NEZ karikavõistluste arvestuses (klassis FAST 1600), kuid peavad sel juhul sellest registreerimisel teada andma.
Võistlusklass Noored (4.1.1) autod peavad vastama kehtivatele Rallikross Standard tehnilistele tingimustele (koos täiendavate piirangutega). 
Võistlusklass ERK Standard (4.1.2) autod peavad vastama kehtivatele Rallikross Standard tehnilistele tingimustele.
Võistlusklass ERK 2WD (4.1.3) autod peavad vastama kehtivatele RALLIKROSSI AUTOD (ERK) tehnilistele tingimustele.
Võistlusklass Division 1 (4.1.4) autod peavad vastama FIA võistlusmääruse lisa J tehnilistele tingimustele.
Keelatud kasutada sport naast rehve.

4.2. Osavõtjad
4.2.1. Meistrivõistluste etapil võivad osaleda autosportlased, kes omavad EAL või oma riigi kehtivat rahvuslikku sõitja- ja registreerijalitsentsi. Eesti meistrivõistluste arvestuses osalemiseks tuleb võõrkodakondsetel võistlejatel teha alakomiteele ühekordne taotlus ja tasuda MTÜ Eesti Rallikrossi Komitee a/a 221018758725 Hansapangas 1000 krooni või maksta see võistlushommikul korraldaja kätte (kuulub edastamisele ERK-le).

4.3 ERK Standard, ERK ja Division 1 klassidesse registreerimisel loetakse võistleja automaatselt registreerunuks ka samas toimuvale NEZ karikavõistluste etapile.
5. Võistluse käik

5.1. Korraldaja tagab igale võistlejale vähemalt kolmeringilise treeningu. 
5.2. Toimub kolm eelsõiduvooru ja finaalsõidud C, B, A. Eelsõiduvoorus sõidetakse 5 ringi, finaalsõitudes 6 ringi. Ühes sõidus stardib neli autot. Eelsõiduvoorud on NEZ ja EMV osalejatel koos. Finaalid sõidetakse eraldi.
5.2.1 Noorte klassis osalejatel on eelsõiduvoorud ning finaalid eraldi. Kui noorte klassis osaleja stardib lisaks EMV arvestusele ka NEZ arvestuses (võimalik vaid üle 16-aastaste noorte korral), siis stardib ta eelsõiduvoorudes NEZ arvestusega koos.
5.3. Kui arvestusklassis on osavõtjaid kuni 5, peetakse vastavas klassis 2 eelsõiduvooru. 
5.4. Esimese eelsõiduvooru stardijärjekord pannakse paika laupäevase ametliku ajatreeningu protokolliga (kiireimast aeglasemani). Teise ja kolmanda eelsõiduvooru stardijärjekord koostatakse eelmise vooru tulemuste põhjal kiiruslikus järjestuses esmalt kiireimast aeglasemani ja seejärel need, kes ei saanud tulemust. Esimeses, teises ja kolmandas sõiduvoorus valib kiireim stardikoha. Kui võistleja ei stardi omas sõidus, siis asendatakse ta võimalusel järgmise võistlejaga nimetatud protokollis. Kui võistleja ei saa startida temale ettenähtud sõidus, siis peab ta sellest koheselt informeerima eelstardi kohtunikku. 
5.5. Võistleja on kohustatud eelstarditsooni saabuma oma stardile eelneva stardi komplekteerimise ajaks eelstardikohtuniku rohelise lipuga antava märguande peale. Eelstart on võistlejale avatud 2 minutit pärast märguannet. Õigeaegse mitteilmumise korral eemaldatakse võistleja stardist. Tehniliste probleemide korral on võistlejal probleemi kõrvaldamiseks õigus paluda Võistluste juhilt stardi edasilükkamist 5 min võrra. Kui võistleja ei ole selle aja möödudes valmis startima, antakse start temata. Võistleja stardikoht jääb tühjaks.

5.6. Stardikorraldus: eelsõitudes 4 autot ühest reast, finaalsõitudes 8 autot paigutusega 3-2-3 malekorras, kusjuures autode stardiridade ja -kolonnide piki- ja külgvahed vähemalt 1 m. 
5.7. Start grupistardina paigalt, töötava mootoriga ühest reast. Stardi märguandeks on punaste fooritulede kustumise hetk. 
5.8. Valestardi korral hoiatus ja teistkordse valestardi korral lisatakse võistleja ajale 10 sekundit.. Starditsoonis on keelatud esimesed 30 meetrit vahetada stardikoridori. Keeluala lõppu tähistavad rohelised lipud. Stardikoridori on lubatud vahetada ainult seiskunud või väga aeglaselt liikuvast autost möödumiseks. 
5.9. Eelsõidus kiireima aja saavutanu saab 1 punkti, teine 2 punkti jne. Võrdne aeg annab võrdselt punkte. Võistleja, kes ei lõpetanud eelsõitu, teenib punkte võrdselt eelsõidus startinud autode arvuga. Sõidust eemaldatud võistlejad saavad 5 lisapunkti. Igas eelsõiduvoorus fikseeritakse võistlejate distantsi läbimise aeg 0,1 sekundilise täpsusega. 
5.10. Finaalsõitudesse pääsevad ja MV punkte saavad sõitjad, kes on saanud tulemuse vähemalt ühest eelsõiduvoorust. Ühe eelsõidu tulemusega võistlejad paigutatakse finaalidesse viimastena eelsõidu aegade paremusjärjestuses. 
5.11. Finaalsõitude koosseisude määramine. 
Võistleja, kes kahe parema eelsõiduvooru kokkuvõttes kogus kõige vähem punkte, valib stardikoha A-finaali esireas. Võistleja, kes kogus suuruselt järgmise punktisumma, stardib vabalt kohalt jne. Mitme võistleja võrdse punktisumma korral eelistatakse eelsõitudes paremat aega näidanud võistlejat. Punktide ja aegade võrdsuse korral eelistatakse viimases toimunud eelsõiduvoorus parema tulemuse saanud võistlejat. C-finaal - võistlejad, kes said eelsõitudes 16-9 koha; B-finaal - võistlejad, kes said eelsõitudes 8-5 koha ja C-finaali 4 paremat; A-finaal - võistlejad, kes said eelsõitudes 4-1 koha ja B-finaali 4 paremat. 
5.12. Kui A või B-finaali pääsenu ei saa startida, jääb tema stardikoht täitmata ja finaalikoht asendamata teise sõitjaga, samas saab mittestartinu MV tulemusena kirja oma finaali viimase koha. C-finaali jõudnu mittestartimisel avaldatakse uus stardikorralduse protokoll, katkestanud asendatakse varusõitja(te)ga vastavalt eelsõitude tulemustele. Nad stardivad viimastena eelsõitude tulemuste järjekorras. 
5.13. MV etappidel võistlusmääruse (VM) rikkujaid karistatakse ERK poolt, vastavalt võistluste juhi ja ERK vaatleja ettekandele. Karistused sõltuvalt rikkumiste tõsidusest, korduvusest (kohtunike töö segamine, ebasportlikud sõiduvõtted, ebasportlik käitumine jmt eest). Ohtliku sõidu eest kahe järjestikuse hoiatuse saamisel, peatatakse võistlejalitsents ülejärgmise etapini. 

6. Kinnine parkla, protestid

6.1. Kinnine parkla 30 min arvates esialgsete tulemuste avaldamisest teadetetahvlil ja avamine Võistluste juhi loal.

6.2. Protestiaeg 20 minutit pärast esialgsete tulemuste avaldamist teadetetahvlil. Protesti kautsjon on 1000 kr, auto lahtivõtmisel 3000 kr.

7. Osavõtumaksud

7.1. Osavõtumaksud kohapeal ja eelregistreerimisega (kuni 20.09.2006. a kell 12.00).
7.1.1. ERK 2500: 130 EUR / 80 EUR
7.1.2. ERK Standard: 130 EUR / 80 EUR
7.1.3. Noored: 700 kr / 500 kr (osalustasu kehtib eeldusel, et starditakse vaid noorteklassis ja ei taheta NEZ karikasarja punkte). Noortel vanuses 17-18 on võimalus osaleda ka NEZ arvestuses, kuid siis on osalustasu 130 EUR / 80 EUR..
7.1.4. Division 1: 130 EUR / 80 EUR

7.2. Eelregistreerimise korral tuleb täita NEZ entry form, mille leiab autosport.ee leheküljelt. Osalustasu maksmine toimub võistluspaigas.

7.3. Korraldaja vastutab stardimaksu tagastamise eest juhul, kui võistlust ei toimu. Võistleja mittestartimisel stardimaksu ei tagastata. 

8. Reklaam

8.1. Korraldaja reserveerib võistlusautodel kolm reklaampinda.

8.2. Reklaamid peavad olema võistlusautole kinnitatud ülevaatuseks tehnilises komisjonis.

8.3. Reklaamist keeldumise korral rahaline trahv 100 EUR.

9. Autasustamine

9.1. Arvestusklassi kolme parimat autasustatakse karikatega.

9.2. Korraldaja ja sponsorite eriauhinnad.

10. Vastutus

10.1. Võistluste korraldaja, ametnikud ega Eesti Autospordi Liit ei vastuta võimalike õnnetuste ja nende tagajärgede eest.